CELEX: 62018TN0565
Language: fi
Date: 2018-09-24 00:00:00
Title: Asia T-565/18: Kanne 24.9.2018 – P. Krücken Organic v. komissio

26.11.2018   
            
            
               FI
            
            
               Euroopan unionin virallinen lehti
            
            
               C 427/91
            
         
      Kanne 24.9.2018 – P. Krücken Organic v. komissio
      (Asia T-565/18)
      (2018/C 427/120)
      Oikeudenkäyntikieli: saksa
      
         Asianosaiset
      
      
         Kantaja: P. Krücken Organic GmbH (Mannheim, Saksa) (edustaja: asianajaja H. Schmidt)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  velvoittamaan vastaajan maksamaan kantajalle 216 749,02 euroa korotettuna kanteen nostamispäivästä lähtien laskettavalla viivästyskorolla, jonka vuotuinen määrä on Euroopan keskuspankin peruskorko korotettuna kahdeksalla prosenttiyksiköllä
               
            
                  —
               
               
                  velvoittamaan vastaajan myöntämään kantajalle oikeuden tutustua asiakirjoihin, jotka koskevat ECOSERT SA:n toimintaa ja jotka laadittiin luonnonmukaisuutta koskeneessa tutkimuksessa, joka kohdistui Erenhot Jinguyuan Grain and Oil Co. Ltd:iin, 2051 Youyi Road North, Ernehot City, Xilingol League, Inner Mongolia Autonomous Region, Peoples Republic of China, ja erityisesti ECOSERT SA:n päätelmiä, arviointeja ja päätöksiä koskeviin tarkastuskertomuksiin ja niihin liittyviin arviointikirjeisiin vuosilta 2016, 2017 ja 2018, ja joiden perusteella myönnettiin 19.9.2017 asetuksen N:o 1235/2008 liitteen V mukainen tarkastussertifikaatti numero 22904CN1700w13 490 960 kilolle luonnonmukaista seesaminsiemenpuristetta ja kumottiin sittemmin ECOSERT SA:n tarkastussertifikaatti
               
            
                  —
               
               
                  velvoittamaan vastaajan edellyttämään, että luonnonmukaisten tuotteiden valvontaviranomaiset, joille vastaaja on uskonut kolmansissa maissa luonnonmukaisten tuotteiden valvonnan Euroopan unioniin liittyen, lähettävät maahantuojille, jotka mainitaan asetuksen N:o 1235/2008 (1) liitteen V mukaisesti myönnetyn tarkastussertifikaatin 11 kohdassa, – erityisesti kantajalle – mainittujen viranomaisten päätökset, jotka koskevat tuojille – erityisesti kantajalle – myönnettyjen tarkastussertifikaattien kumoamista, peruuttamista tai julistamista pätemättömiksi, ja hoitavat kaikki niihin liittyvät hallinnolliset valitukset ja tekevät niitä koskevat päätökset
               
            
                  —
               
               
                  velvoittamaan vastaajan edellyttämään, että sen hyväksymät kolmansissa maissa toimivat luonnonmukaisten tuotteiden valvontaviranomaiset antavat tuojille – erityisesti kantajalle – oikeuden tutustua asiakirjoihin, jotka liittyvät näiden päätösten perustana olevaan luonnonmukaisuuden tutkintamenettelyyn ja erityisesti tarkastuskertomuksiin ja arviointikirjeisiin, kuitenkin niin, että kolmansien osapuolten tietosuojaan liittyvät kohdat poistetaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja väittää muun muassa, että komissio rikkoi velvoitettaan valvoa asianmukaisesti ECOSERT SA:n toimia sen toimiessa hyväksyttynä valvontaviranomaisena luonnonmukaisten tuotteiden vastaavuuden varmistamisessa Kiinassa ja täten varmistaa asetuksessa N:o 834/2007 (2) säädettyjen edellytysten asianmukainen noudattaminen.
      
         (1)  Neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta 8.12.2008 annettu komission asetus (EY) N:o 1235/2008 (EUVL 2008, L 334, s. 25).
      
         (2)  Luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28.6.2007 annettu neuvoston asetus (EY) N:o 834/2007 (EUVL 2007, L 189, s. 1).